రుద్రమ దేవి
రాణీ రుద్రమ దేవి గురించి మనకు తెలిసినదానికన్నా తెలియనిదే ఎక్కువ. ఆమె జన్మ సంవత్సరం తెలియదు. ఉజ్జాయింపుగా ఊహించడానికి వీలుంది అని కాకతీయ యుగము గ్రంథంలో లక్ష్మీరంజనం రాశారు. నిజమే! రుద్రమదేవి గురించి చరిత్రకారులకూ తెలియని విషయాలు ఎన్నో ఉన్నాయి.
ఆమె తన శక్తిసామర్థ్యాలతో ప్రతి ఒక్కరినీ మెప్పించి దిగ్విజయంగా పాలనా వ్యవహారాలను నిర్వహించారు. ప్రఖ్యాత కాకతీయ వంశానికి చెందిన రుద్రమదేవి ఓరుగల్లు (నేటి వరంగల్లు) రాజధానిగా పరిపాలించారు. క్రీ.శ.1262 నుంచి 1289 వరకు సుమారు 27 సంవత్సరాల పాటు చక్కటి పరిపాలన చేశారు. మనదేశంలో మహిళాపాలకులు చాలా అరుదు. రాణీ రుద్రమదేవికి కొద్దికాలంముందే సుదూరంలో ఉన్న ఢిల్లీని రజియా సుల్తానా అనే మహిళ పరిపాలించారు.ప్రభువర్గాలకు చెందిన వారు స్త్రీపరిపాలన ఇష్టం లేక ఆమెను పాలకురాలిగా అంగీకరించక తుదముట్టించారు. ప్రముఖ ఇటాలియన్ యాత్రికుడైన మార్కోపోలో రుద్రమదేవి రాజ్యాన్ని సందర్శించి, ఆమె పరిపాలన, ధైర్యసాహసాలను కొనియాడాడు. ఆమె పురుషుల దుస్తులు ధరించి నిర్భయంగా, సునాయాసంగా గుర్రాల స్వారీ చేసేవారని పేర్కొన్నాడు. నాటి శాసనాలలో రుద్రమదేవి రుద్రదేవ మహారాజుగా కీర్తించబడింది. రజియా సుల్తానా లాగా రుద్రమదేవి కూడా తన తండ్రి పాలనా కాలంలోని ముఖ్యమైన నాయకుల వ్యతిరేకతను విజయవంతంగా అణిచివేసింది. రుద్రమదేవి, ఆమె మనుమడైన ప్రతాపరుద్రుడి పాలనలో చెలరేగిన అనేక సామంత తిరుగుబాట్లను నియంత్రించడానికి పలు చర్యలు తీసుకున్నారు.
ఆర్య క్షత్రియ
పూర్వం మహారాష్ట్రను పరిపాలించిన ముక్తర్షి (ముక్తారాజు) అనే క్షత్రియ వారసులుగా చెప్పబడుతుంటారు. వీరికి ప్రధాన కుల దైవం " మాత నిమిషాంబ దేవి " కొన్ని వందల సంవత్సరాలు ముక్తారాజ్యం ను పరిపాలించిన వీరు తర్వాత కాలంలో పరిపాలన కోల్పోయి వలస దారులుగా వివిధ రాష్ట్రాలకి వలస వెళ్లారు.అలాగే కొంతమంది కర్ణాటక,మహారాష్ట్ర,తమిళనాడు,ఆంధ్ర ప్రదేశ్,కేరళ రాష్ట్రాలకి వలస వెళ్లారు. నకాశ్ కులస్థులు తెలంగాణ పరివాహక ప్రాంతాల్లో జీవనం సాగించారు, చిత్తారి వారు రాయలసీమ లో జీవిస్తున్నారు.జినీగర్ వారు ఆంధ్ర లోని కోస్తా ప్రాంతాలలోని కొన్ని జిల్లాలలో ఉన్నారు.ఆర్య క్షత్రియులు ఉండే జిల్లాలు :-వీరిలో ఉండే జినీగర్లు కొన్ని సంవత్సరాల కిందట మహారాష్ట్ర లోని " జయ నగర్ " అనే ప్రాంతం వారు క్రమేపి అది జినీగర్ గా పిల్వబడింది అలాగే జయ నగర వాసులైన వీళ్ళను జినీగార్లు గా పిలవబడుతున్నారు.